ભગવાન સ્વામિનારાયણ ગઢડા ધામ માટે એવું કહેતાં કે હું ગઢડાનો ને ગઢડા મારું. તેમ પ્રમુખસ્વામીનો જે રીતે પ્રેમ સાળંગપુર પ્રત્યે હતો એ જોતાં એવું કહી શકાય કે પ્રમુખ સ્વામી સાળંગપુરના ને સાળંગપુર પ્રમુખ સ્વામીનું. ભગવાન સ્વામિનારાયણ અને યોગીવર્ય ગોપાળાનંદ સ્વામીની પ્રસાદીનું આ ગામ છે. આ ગામનું સદ્ભાગ્ય છે કે અહીંયાં સાક્ષાત્ કષ્ટભંજન દેવ હનુમાનજી મહારાજ બિરાજે છે. જેમની સ્થાપના ગોપાળાનંદ સ્વામીએ કરી હતી.